CELEX: 62008CN0175
Language: mt
Date: 2008-04-29 00:00:00
Title: Kawża C-175/08: Talba għal deċiżjoni preliminari imressqa mill-Bundesverwaltungsgerichts (il-Ġermanja) fid- 29 ta April 2008 — Aydin Salahadin Abdulla vs Ir-Repubblika Ġermaniża

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/3
            
         Talba għal deċiżjoni preliminari imressqa mill-Bundesverwaltungsgerichts (il-Ġermanja) fid-29 ta April 2008 — Aydin Salahadin Abdulla vs Ir-Repubblika Ġermaniża
   (Kawża C-175/08)
   (2008/C 197/04)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgerichts
   Partijiet fil-kawża prinċipali
   
      Rikorrent: Aydin Salahadin Abdulla
   
      Konvenuta: Ir-Repubblika Ġermaniża
   Domandi preliminari
   
               1.
            
            
               L-Artikolu 11(1)(e) tad-Direttiva tal-Kunsill 2004/83/KE, tad-29 ta' April 2004 dwar livelli stabbiliti minimi għall-kwalifika u l-istat ta' ċittadini nazzjonali ta' pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija (1), għandu jiġi interpretat fis-sens li, indipendentement mit-tieni frażi tal-paragrafu 5 tat-Taqsima Ċ ta' l-Ewwel Artikolu tal-Konvenzjoni dwar l-Istat bħala Refuġjati tat-28 ta' Lulju 1951 (Konvenzjoni ta' Ġinevra dwar ir-refuġjati), persuna titlef l-istat ta' refuġjat tagħha peress illi ma jibqgħux jeżistu ċ-ċirkustanzi li jkunu ġġustifikaw il-biża tagħha li tiġi ppersegwitata skond l-Artikolu 2(ċ) ta' din id-Direttiva, u li sussegwentement tagħhom hija tkun ġiet irrikonoxxuta bħala refuġjat, u li hija ma jkollhiex iktar raġunijiet għalfejn tibża li tiġi ppersegwita skond l-Artikolu 2(ċ) msemmi?
            
         
               2.
            
            
               F'każ ta' risposta fin-negattiv għall-ewwel domanda, it-telfien ta' l-istat ta' refuġjat skond l-applikazzjoni ta' l-Artikolu 11(1)(e) tad-direttiva msemmija iktar 'il fuq jimplika wkoll li, fil-pajjiż li tiegħu ir-rifuġjat għandu ċ-ċittadinanza:
               
                           a)
                        
                        
                           jeżisti attur ta' protezzjoni skond l-Artikolu 7(1) tad-direttiva msemmija, u huwa biżżejjed f'dan ir-rigward li l-protezzjoni tista' tingħata biss bl-għajnuna ta' truppi multinazzjonali;
                        
                     
                           b)
                        
                        
                           ir-rifuġjat ma jirriskja l-ebda periklu serju skond l-Artikolu 15 ta' din id-direttiva u li jwassal għall-għoti tal-protezzjoni sussidjarja skond l-Artikolu 18 ta' din l-istess direttiva u/jew
                        
                     
                           ċ)
                        
                        
                           is-sitwazzjoni tkun stabbli fuq il-livell tas-sigurtà u l-kundizzjonijiet tal-ħajja ġenerali jiggarantixxu l-minimu vitali?
                        
                     
         
               3.
            
            
               Fil-każ fejn jispiċċaw iċ-ċirkustanzi li minħabba fihom il-persuna in kwistjoni ġiet irrikonoxxuta bħala refuġjat, iċ-ċirkustanzi l-ġodda u differenti li jiġġustifikaw il-biża ta' persekuzzjoni:
               
                           a)
                        
                        
                           għandhom jiġu evalwati fid-dawl tal-kriterju ta' possibiltà verosimili li japplika wkoll għar-rikonoxximent ta' l-istat ta' refuġjat jew fid-dawl ta' kriterju ieħor
                        
                     
                           b)
                        
                        
                           għandhom jiġu evalwati b'teħid b'kunsiderazzjoni tat-tnaqqis ta' l-oneru tal-prova li jirriżulta mill-Artikolu 4(4) tad-direttiva msemmija iktar 'il fuq?
                        
                     
         
      (1)  ĠU L 304, p. 12.